open-index/open-wikipedia-markdown huggingface dataset:
Θάνος Ανεστόπουλος

Ο **Θάνος Ανεστόπουλος** (Αλεξανδρούπολη, 3 Φεβρουαρίου 1967 – Αθήνα, 3 Σεπτεμβρίου 2016) ήταν Έλληνας τραγουδιστής, συνθέτης και στιχουργός, ο οποίος έγινε ιδιαίτερα γνωστός από την συμμετοχή του στο ροκ συγκρότημα Διάφανα Κρίνα, του οποίου υπήρξε και ιδρυτής.

## Βιογραφία

Γεννήθηκε στην Αλεξανδρούπολη στις 3 Φεβρουαρίου του 1967 και απεβίωσε στις 3 Σεπτεμβρίου 2016 από καρκίνο. Ο ίδιος είχε ανακοινώσει την ασθένειά του μέσω της ιστοσελίδας κοινωνικής δικτύωσης Facebook το 2015.

## Απόψεις για διάφορα θέματα
Ο Ανεστόπουλος θεωρούσε ότι «η θρησκεία είναι η μεγαλύτερη και η πιο επιτυχημένη απάτη όλων των εποχών» και ότι «δεν θα υπάρξει ποτέ θρησκεία ανώτερη απ’ την αλήθεια». Για την πολιτική ανέφερε πως «είναι η τέχνη του ψέματος και της ψευδαίσθησης». Επικαλούμενος τη ρήση του Λούντβιχ Έρχαρντ συμφωνούσε ότι «είναι η τέχνη του να μοιράζεις μία πίτα με τέτοιον τρόπο, ώστε να πιστεύει ο καθένας ότι έχει πάρει το μεγαλύτερο κομμάτι». Για τη μουσική είπε ότι «αν δεν υπήρχε, θα προσπαθούσα να την εφεύρω, αλλιώς θα δυσκολευόμουν ν’ αναπνεύσω φυσιολογικά».

## Παραπομπές


Κατηγορία:Έλληνες τραγουδιστές
Θυγατρική εταιρεία

Η **θυγατρική εταιρεία** είναι μια εταιρεία που ανήκει ή ελέγχεται από άλλη εταιρεία, η οποία ονομάζεται η μητρική εταιρεία ή εταιρεία συμμετοχών. Η θυγατρική μπορεί να είναι ιδιωτική ή κρατική επιχείρηση.

## Παραπομπές

Κατηγορία:Εταιρική μορφή
Κατηγορία:Επιχειρηματικά μοντέλα
Κατηγορία:Επιχειρηματικοί όροι
Όμιλος εταιρειών

Ο **όμιλος εταιρειών** ή **επιχειρηματικός όμιλος** είναι μια συλλογή μητρικών και θυγατρικών εταιρειών που λειτουργούν ως μια ενιαία οικονομική οντότητα, μέσα από μια κοινή πηγή ελέγχου. Η έννοια του ομίλου χρησιμοποιείται συχνά στο φορολογικό δίκαιο, τη λογιστική και (πιο σπάνια) στο εταιρικό δίκαιο για να αποδώσει τα δικαιώματα και τις υποχρεώσεις ενός μέλους του ομίλου σε ένα άλλο ή στο σύνολό του. Εάν οι εταιρείες του ομίλου ασχολούνται με εντελώς διαφορετικές επιχειρηματικές δραστηριότητες, τότε ονομάζεται όμιλος ετερογενών δραστηριοτήτων. Η διαμόρφωση των εταιρικών ομίλων συνήθως περιλαμβάνει την ενοποίηση μέσω συγχωνεύσεων και εξαγορών, αν και η έννοια του ομίλου επικεντρώνεται στις περιπτώσεις στις οποίες τα συγχωνευμένα και επίκτητα νομικά πρόσωπα εξακολουθούν να υπάρχουν παρά τις περιπτώσεις στις οποίες διαλύονται από την μητρική. Ο όμιλος μπορεί να ανήκει σε εταιρεία συμμετοχών η οποία μπορεί να μην έχει έμπρακτες λειτουργίες.

## Εξωτερικοί σύνδεσμοι
* 

Κατηγορία:Επιχειρήσεις
Κατηγορία:Επιχειρηματικοί όροι
Μίκιος Λάμπρος

Ο **Μίκιος (Μιχαήλ) Λάμπρου** (1841-1902) ήταν Έλληνας συγγραφέας.

Σπούδασε φιλολογία στο Πανεπιστήμιο Αθηνών και ασχολήθηκε με την πολιτική, εκλεγμένος βουλευτής του νομού Άρτας.

Επί τρεις και πλέον δεκαετίες υπήρξε Γενικός Γραμματέας του Φιλολογικού Συλλόγου "Παρνασσός". Μετέφρασε θεατρικά έργα από τα γαλλικά και ιταλικά και έγραψε μελέτες για το θέατρο. 

Έγραψε την πρώτη Αθηναϊκή Επιθεώρηση "Λιγ΄απ΄ όλα", που παίχτηκε το 1894 από το θίασο του Δημ. Κοτοπούλη και "χαιρετίστηκε ως υγιής αντίδραση στο κωμειδύλλιο". Το έργο αναδημοσιεύτηκε στον τόμο "Η Αθηναϊκή Επιθεώρηση". 

Άλλα έργα του:

* "Πρώτο πυρ" 1895 
* "Άνω Κάτω" 1896 κ.ά. 

## Πηγές

* Γεωργίου Δροσίνη "Σκόρπια Φύλλα της ζωής" τόμος Η΄, εκδόσεις ΣΕΒ
* "Η Αθηναϊκή Επιθεώρηση", Θοδωρής Χατζηπανταζής, τόμος ΙΑ, εκδόσεις ΕΡΜΗΣ

Κατηγορία:Έλληνες συγγραφείς του 19ου αιώνα
Σήραγγα Όθρυος (σιδηροδρομική)

Η **σιδηροδρομική** **σήραγγα Όθρυος** είναι μία δίδυμη σήραγγα μήκους 7,02 χλμ. που διέρχεται από το όρος Όθρυς και αποτελεί μέρος της σιδηροδρομικής γραμμής υψηλών ταχυτήτων Αθηνών - Θεσσαλονίκης, στο τμήμα Τιθορέα - Λιανοκλάδι - Δομοκός. 

Είναι η δεύτερη μεγαλύτερη σιδηροδρομική σήραγγα της Ελλάδας, μετά τη σήραγγα Καλλιδρόμου, επί της ίδιας σιδηροδρομικής γραμμής. Η κατασκευή της σήραγγας άρχισε το 1998, ολοκληρώθηκε το 2015 και δόθηκε στη κυκλοφορία το 2017, με την ολοκλήρωση της γραμμής.

## Παραπομπές


Οθρυος
Κατηγορία:Κτίρια και κατασκευές στη Στερεά Ελλάδα
Διοικητικό Συμβούλιο

Το **Διοικητικό Συμβούλιο** (Δ.Σ.) είναι ένα σώμα από εκλεγμένα ή διορισμένα μέλη που επιβλέπουν από κοινού τις δραστηριότητες μιας επιχείρησης ή ενός οργανισμού, το οποίο μπορεί να περιλαμβάνει ένα μη-κερδοσκοπικό οργανισμό ή μία κυβερνητική υπηρεσία ή εταιρεία. Τα πεπραγμένα του Διοικητικού Συμβουλίου καθορίζονται από τις εξουσίες, τα καθήκοντα και τις αρμοδιότητες που του έχουν ανατεθεί ή ανατίθενται από μια ανεξάρτητη αρχή. Τα θέματα αυτά συνήθως αναφέρονται λεπτομερώς στο καταστατικό και στον εσωτερικό κανονισμό του οργανισμού. Τα έγγραφα αυτά συνήθως καθορίζουν τον αριθμό των μελών του Διοικητικού Συμβουλίου, τη διαδικασία εκλογής του και τη συχνότητα των συνεδριάσεών του. Ωστόσο, το καταστατικό σπάνια προβλέπει τις αρμοδιότητες ενός διοικητικού συμβουλίου όταν βρίσκεται αντιμέτωπο με μια εταιρική αναδιάρθρωση ή κατάσταση έκτακτης ανάγκης, όπου τα μέλη του Διοικητικού Συμβουλίου πρέπει να ενεργούν ως παράγοντες αλλαγής εν αντιθέσει με τις παραδοσιακές καταπιστευματικές ευθύνες τους.

Σε έναν οργανισμό μελών με δικαίωμα ψήφου, το διοικητικό συμβούλιο ενεργεί για λογαριασμό του και είναι υποδεέστερo της ολομέλειας της οργάνωσης, η οποία συνήθως επιλέγει τα μέλη του Διοικητικού Συμβουλίου. Σε μια μετοχική εταιρεία, το Διοικητικό Συμβούλιο εκλέγεται από τους μετόχους και είναι η ανώτατη αρχή στη διαχείριση της εταιρείας. Το Διοικητικό Συμβούλιο διορίζει τον Διευθύνοντα Σύμβουλο της εταιρείας και καθορίζει τη συνολική στρατηγική κατεύθυνση. Σε μια μη μετοχική εταιρεία χωρίς γενική ψηφοφορία μελών, το Διοικητικό Συμβούλιο είναι το ανώτατο διοικητικό όργανο του ιδρύματος, τα μέλη του οποίου μερικές φορές επιλέγονται από το ίδιο το Διοικητικό Συμβούλιο.

## Παραπομπές


Κατηγορία:Εμπορικό Δίκαιο
Κατηγορία:Εταιρικό δίκαιο
Κατηγορία:Επιχειρηματικοί όροι
Κόλουρος κώνος

μικρογραφία|200x200εσ|Σχέση ορθού-κόλουρου κώνου
Ο κόλουρος κώνος παράγεται κατά την περιστροφή ορθογωνίου τραπεζίου περί την κάθετο προς τις βάσεις του πλευρά.

## Σχέση ορθού κώνου - κόλουρου κώνου

Έστω (ορθός) κώνος (ΚΟ , ρ), ο οποίος τέμνει ένα επίπεδο κάθετο στον άξονά του στο σημείο Ο' μεταξύ Κ και Ο. Δημιουργείται έτσι ένας μικρότερος κώνος, με την ίδια κορυφή και βάση έναν κύκλο παράλληλο προς τον αρχικό, με μικρότερη ακτίνα, ο οποίος αφαιρείται από τον αρχικό κώνο. Το σχήμα που απομένει λέγεται κόλουρος κώνος και αποτελείται από το μέρος του κώνου που περιλαμβάνεται μεταξύ της βάσης και ενός επιπέδου παράλληλου σε αυτό, μεταξύ κορυφής και βάσης.

## Στοιχεία

* *Βάσεις*: οι δυο παράλληλοι κύκλοι (μικρή και μεγάλη βάση).
* *Πλευρά* ή *ακμή* του κώνου: καλείται το μέρος μιας γενέτειρας της κωνικής επιφάνειας από την οποία προέρχεται ο κώνος, που περιορίζεται μεταξύ των δυο βάσεων.
* *Ύψος ή Άξονας*: καλείται το ευθύγραμμο τμήμα που συνδέει τα κέντρα των βάσεων του κώνου.

## Μετρήσεις

### Γενέτειρα
\lambda=\sqrt{(P-\rho)^2+\upsilon^2}

όπου ρ η ακτίνα της μικρής κυκλικής βάσης ενός κώνου,Ρ η ακτίνα της μεγάλης και υ το ύψος του. 

### Εμβαδόν κυρτής επιφάνειας
\mathbf{S} = \pi \cdot (\rho + P) \cdot \lambda 



όπου ρ η ακτίνα της μικρής κυκλικής βάσης ενός κώνου,Ρ η ακτίνα της μεγάλης και λ η γενέτειρα του.   

### Εμβαδόν ολικής επιφάνειας
\mathbf{S} = \pi \cdot (\rho + P) \cdot \lambda + \pi \cdot (\rho^2 + P^2)

όπου ρ η ακτίνα της μικρής κυκλικής βάσης ενός κώνου και Ρ η ακτίνα της μεγάλης.

### Όγκος
\mathbf{V} = \frac{1}{3} \cdot \pi \cdot ( \rho^2 + P^2 + P \cdot \rho ) \cdot \upsilon

Ο τύπος μας δίνει τον όγκο του κόλουρου κώνου (όπου υ το ύψος του κώνου, ρ η ακτίνα της μικρής βάσης και Ρ η ακτίνα της μεγάλης βάσης).

## Πραγματικά αντικείμενα σε σχήμα κόλουρου κώνου

Αρκετά αντικείμενα εμφανίζουν το σχήμα του κόλουρου κώνου. Ένα από αυτά είναι το κύπελλο καφέ. Γνωρίζοντας τις διαστάσεις του κυπέλλου μπορούμε να υπολογίσουμε κατά μικρή απόκλιση (λόγω της επιρροής της άρρητης σταθεράς π) το εμβαδόν και τον όγκο του(βλ. εικόνα). Παραδείγματος χάρη,για ένα κύπελλο με ακτίνα μικρής βάσης 2,85 cm ,ακτίνα μεγάλης 4,35 cm , ύψος 10,5 cm ισχύει:
μικρογραφία|Παράδειγμα

\mathbf{V} = \frac{1}{3} \cdot \pi \cdot 10.5 \cdot (4.35^2+2.85^2+4.35\cdot2.85) \simeq 433 cm^3\ \acute \eta\ ml
Άρα ο μέγιστος όγκος υγρού που μπορεί να χωρέσει το κύπελλο είναι 433 ml. Αντίστοιχα μπορούμε να βρούμε τον όγκο του σε οποιοδήποτε ύψος υπολογίζοντας αρχικά την ακτίνα της νέας μεγάλης βάσης. Για την ακτίνα,μετράμε την περιφέρεια με μια μετροταινία και χρησιμοποιούμε τον τύπο: **L = 2πρ** , όπου L η περιφέρεια .

π.χ. L = 20 cm άρα ρ = 10/π δηλαδή περίπου 3,18 cm κ.λπ.     

## Παραπομπές


## Εξωτερικοί σύνδεσμοι - Πηγές
* Μαθηματικά B' Γυμνασίου (4.5. 	Ο κώνος και τα στοιχεία του) ebooks.edu.gr
* Μαθηματικά Γ' Λυκείου - Υπουργείο Παιδείας Κύπρου archeia.moec.gov.cy
* Αλέξανδρος Λαζαρίδης,Μαθηματικό Εγκόλπιο,σελ 64 ,έκδ. Δίαυλος,2009

Κατηγορία:Γεωμετρικά σχήματα
Κατηγορία:Επιφάνειες
Νιούτον Τόμας Σίγκελ

Ο **Νιούτον Τόμας Σίγκελ**, ASC (αγγλικά: *Newton Thomas Sigel*, Αύγουστος 1955 - ) είναι Αμερικανός κινηματογραφιστής, περισσότερο γνωστός για την έως τώρα συνεργασία του με τον σκηνοθέτη Μπράιαν Σίνγκερ. Μεταξύ άλλων οι δουλείες τους είναι: *[[Συνήθεις ύποπτοι]]* (1995), *[[X-Men (ταινία)|X-Men]]* (2000), X2 (2003), ** (2006), *[[Επιχείρηση Βαλκυρία (ταινία)|Επιχείρηση Βαλκυρία]]* (2008) και *[[Τζακ ο Κυνηγός Γιγάντων]]*  (2013).

## Παραπομπές


## Εξωτερικοί σύνδεσμοι
*

Κατηγορία:Αμερικανοί κινηματογραφιστές
Don't Cry

Το "**Don't Cry**" είναι ένα τραγούδι του αμερικανικού hard rock συγκροτήματος Guns N' Roses. Υπάρχουν δύο εκδοχές του κομματιού, η μία από το δίσκο *[[Use Your Illusion I]]* και η δεύτερη, με διαφορετικούς στίχους, από το *[[Use Your Illusion II]]*. Το single κυκλοφόρησε μαζί με τα δύο άλμπουμ και αποτελείται από την αυθεντική εκδοχή στην πλευρά Α' και την εναλλακτική στην πλευρά Β'. Στο CD single βρίσκεται κι ένα demo, το οποίο προοριζόταν για το άλμπουμ *[[Appetite for Destruction]]*.

Σκηνοθετήθηκαν μουσικά βίντεο και για τις δύο εκδοχές, με πιο γνωστό αυτό για την πρώτη. Βασίζεται στην ιστορία "Without You" του συνεργάτη του συγκροτήματος Ντελ Τζέιμς, μαζί με τα βίντεο για τα "November Rain" και "Estranged". Το βίντεο για την εναλλακτική εκδοχή δεν συμπεριελήφθηκε στο DVD *[[Welcome to the Videos]]*.

## Προσωπικό
* Άξλ Ρόουζ - κύρια φωνητικά
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Ντίζυ Ριντ - πλήκτρα, φωνητικά
* Ματ Σόρουμ - ντραμς

**Guests:**
* Σάννον Χουν - φωνητικά

## Παραπομπές


Κατηγορία:Τραγούδια των Guns N' Roses
Κατηγορία:Τραγούδια του 1991
Κατηγορία:Singles του 1991
Κατηγορία:Singles της Geffen Records
Κοινή μετοχή

Η **κοινή μετοχή** είναι μια μορφή ιδιοκτησίας μετοχών εταιρειών, ένα είδος χρεογράφου. Ονομάζεται *κοινή* ώστε να διακρίνεται από την προνομιούχα μετοχή.

## Παραπομπές


Κατηγορία:Χρηματιστήρια
Κατηγορία:Χρηματοοικονομικά
Κατηγορία:Δίκαιο αξιογράφων
Κατηγορία:Εταιρική χρηματοδότηση
Συμμετοχική εταιρεία

Η **συμμετοχική εταιρεία** είναι μια επιχειρηματική οντότητα στην οποία διαφορετικές μετοχές μπορούν να αγοραστούν και να ανήκουν σε μετόχους.

## Παραπομπές


Κατηγορία:Εταιρική μορφή
Συντριβή F-16 της Ελληνικής Πολεμικής Αεροπορίας στο Λος Γιάνος

Στις 26 Ιανουαρίου 2015 ένα μαχητικό αεροσκάφος F-16 της Ελληνικής Πολεμικής Αεροπορίας συνετρίβη στην αεροπορική βάση Λος Γιάνος του Αλμπαθέτε της Ισπανίας σκοτώνοντας 11 ανθρώπους. Ανάμεσα στα θύματα ήταν οι δύο Έλληνες πιλότοι του αεροσκάφους και εννέα Γάλλοι, μέλη της Γαλλικής Πολεμικής Αεροπορίας. Τραυματίστηκαν επίσης είκοσι ένας ακόμη άνθρωποι.

Το διθέσιο αεροσκάφος της Ελληνικής Πολεμικής Αεροπορίας, που συμμετείχε στην νατοϊκή άσκηση Tactical Leadership Program, κατέπεσε στην πίστα του αεροδρομίου λίγο μετά τις 4 και μισή το απόγευμα, κατά τη φάση της απογείωσης. Σύμφωνα με το πόρισμα της διεθνούς ερευνητικής ομάδας, στην οποία συμμετείχαν η Γαλλία, η Ιταλία, η Ισπανία, η Γερμανία και οι ΗΠΑ, υπό την προεδρία της Ελλάδας, το ελληνικό F-16 έχασε την ισορροπία του λόγω σφάλματος στις ρυθμίσεις. Το σφάλμα αυτό φαίνεται να προκλήθηκε από την ακούσια μετατόπιση ενός αντικειμένου μέσα στο πιλοτήριο, που πίεσε έναν από τους αντισταθμιστές αεροδυναμικής, με αποτέλεσμα ο αντισταθμιστής να τεθεί στη μέγιστη αντιστάθμιση προς τα δεξιά και το αεροσκάφος να καταπέσει έχοντας αυτή την κλίση στο δεξί φτερό του.

## Παραπομπές


Κατηγορία:Αεροπορικά ατυχήματα
Κατηγορία:Ελληνική Πολεμική Αεροπορία
Κατηγορία:Ιστορία της Ισπανίας
Κατηγορία:Αεροπορία στην Ισπανία
Κατάλογος νησιών της Ισπανίας

Ο παρών κατάλογος περιλαμβάνει τα κυριότερα νησιά της Ισπανίας.

*Βαλεαρίδες Νήσοι
**Μαγιόρκα
**Μινόρκα
**Ίμπιζα
**Φορμεντέρα
**Καμπρέρα
*Κανάριοι Νήσοι
**Μεγάλη Κανάρια
**Τενερίφη
**Λα Πάλμα
**Λανθαρότε
**Φουερτεβεντούρα
**Λα Γκομέρα
**Ελ Ιέρο
*Νησιά στο Στενό του Γιβραλτάρ
**Αλμποράν
**Τσαφαρίνας
**Αλουθέμας
**Περεχίλ
*Νησιά κοντά στην ηπειρωτική Ισπανία
**Θίες
**Αρόσα
**Ονς
**Λας Παλόμας
**Ταβάρκα
**Κολουμπρέτες
**Μέδες
**Σάντα Κλάρα
**Νήσος των Φασιανών

## Δείτε επίσης
*Κατάλογος νησιών
*Κατάλογος μεσογειακών νησιών ανά έκταση

## Παραπομπές


Κατηγορία:Νησιά της Ισπανίας
Κατηγορία:Κατάλογοι νησιών
Κατηγορία:Κατάλογοι που αφορούν την Ισπανία
Κολοσσαί

Οι **Κολοσσές** ή **Κολοσσαί** («Αἱ Κολοσσαί») ήταν αρχαία πόλη της Φρυγίας στη Μικρά Ασία, γνωστή από την εποχή του Ξενοφώντα, ο οποίος έγραψε τον 4ο αιώνα π. χ.  ότι οι Κολοσσαί ότι ήταν μία από τις πιο σημαντικές πόλεις της Φρυγίας. Οι Κολοσσές είναι γνωστές και από την αρχή του χριστιανισμού από την Επιστολή προς Κολοσσαείς και καταστράφηκε από σεισμό την εποχή του αυτοκράτορα Νέρωνα. Οι Κολοσσοί βρίσκονται στην περιοχή της βυζαντινής πόλης Χώναι (της σύγχρονης Honaz), που ιδρύθηκε από πρόσφυγες των Κολοσσών, στον 8ο αιώνα.

## Ιστορία
Η τοποθεσία των Κολοσσών είναι σε λόφο 3 χλμ βόρεια της σημερινής πόλης Honaz (Χώναι) στις όχθες του ποταμού Λύκου (σημερινού Aksu Çayı), και δεν έχει ανασκαφεί. Η πόλη είναι γνωστή, μεταξύ άλλων, από την «Επιστολή προς Κολοσσαείς» του απόστολου Παύλου στην Εκκλησία των Κολοσσών ().

Χτίστηκε πριν από τη βασιλεία του Μεγάλου Αλεξάνδρου (4ο αιώνα π.Χ.) και ήταν, σύμφωνα με τα λόγια του Ξενοφώντα, μία από τις πιο σημαντικές πόλεις της Φρυγίας. Ο Κύρος αφού έφυγε από τις Σάρδεις την άνοιξη του 401 π.Χ., πέρασε εκεί μια εβδομάδα με το στρατό του.

Στον 1ο αιώνα, κατά τη διάρκεια της βασιλείας του Νέρωνα, καταστράφηκε από ένα σεισμό. Από τον 2ο αιώνα, η πόλη έχασε την σημασία της, εξαιτίας της εγγύτητας των πόλεων της Ιεράπολης και Λαοδικείας. Η περιοχή είναι εντελώς εγκαταλελειμμένη από τον 9ο αιώνα, δεδομένου ότι οι κάτοικοί της μετακινήθηκαν στην διπλανή πόλη Χώναι.

## Το εν Χώναις θαύμα του Αρχαγγέλου Μιχαήλ
Σε έναν ναό του Αρχαγγέλου Μιχαήλ υπηρετούσε ο ευλαβής Άρχιππος, εγκρατής και ασκητικός. Οι ειδωλολάτρες από φθόνο θέλησαν να εκτρέψουν δύο ποτάμια εναντίον του ναού και του Αρχίππου, αλλά ο Αρχάγγελος Μιχαήλ με θαυμαστό τρόπο παρενέβη και οι δύο ποταμοί "χωνεύθηκαν" χωρίς να βλαφτεί ο ναός και ο πιστός Άρχιππος. Γι' αυτό το μέρος ονομάστηκε *Χώναι*. Η ανάμνηση του θαύματος εορτάζεται στις 6 Σεπτεμβρίου κάθε έτους.

## Εθνικόν
Οι καταγόμενοι από τις Κολοσσές ονομάζονταν «Κολλοσαείς» (από την Επιστολή του Αποστόλου Παύλου), «Κολοσηνοί» (από επιγραφές σε νομίσματα).

## Σημειώσεις και παραπομπές


## Σχετικά λήμματα
* Επιστολή προς Κολοσσαείς

## Εξωτερικοί σύνδεσμοι
* «Colossae». *www.kultur.gov.tr*, Ανακτήθηκε στις 2016-09-04.
*  

Κατηγορία:Οικισμοί της Βυζαντινής Αυτοκρατορίας
Κατηγορία:Φρυγία
Κατηγορία:Γεωγραφία της Βίβλου
Γιαν Πίτερ Μπρίγκελ

Ο **Γιαν Πίτερ Μπρίγκελ** (φλαμανδικά: **Jan Pieter Brueghel** ή **Jan Pieter Breughel**, βαπτ. 29 Αυγούστου 1628 - 1664) ήταν Φλαμανδός ζωγράφος του μπαρόκ που ειδικευόταν σε νεκρές φύσεις με άνθη.

## Βιογραφία
Ο Μπρίγκελ γεννήθηκε στην Αμβέρσα. Ήταν γιος του Γιαν Μπρίγκελ του νεότερου και της Άννα-Μαρία Γιάνσσενς. Έγινε μέλος στη Συντεχνία του Αγίου Λουκά της Αμβέρσας ως "wijnmeester". (μέλος επειδή ήταν συγγενής Δασκάλου) το 1645. Απεβίωσε στην Ιταλία μετά το 1664 και είναι γνωστός για τις νεκρές του φύσεις με άνθη. Δημιούργησε πολλούς πίνακες με γιρλάντες, συνεργαζόμενος με ζωγράφους όπως ο Εράσμους Κουελλίνους ΙΙ, ο οποίος ζωγράφιζε τις μορφές, ενώ ο Μπρίγκελ ζωγράφιζε τις γιρλάντες.

## Δείτε επίσης
* Κατάλογος Φλαμανδών ζωγράφων

## Παραπομπές


## Βιβλιογραφία
*Jan Pieter Brueghel στο Artnet

## Εξωτερικοί σύνδεσμοι
*

Κατηγορία:Φλαμανδοί ζωγράφοι
Κατηγορία:Ζωγράφοι του Μπαρόκ
Σίταινα Αρκαδίας

Η **Σίταινα** είναι ένα ορεινό χωριό του νομού Αρκαδίας, χτισμένο αμφιθεατρικά στις πλαγιές του Πάρνωνα σε υψόμετρο 700 μ., κοντά στην ψηλότερη κορυφή του, τη Μεγάλη Τούρλα (1934 μ.). Το χωριό βρίσκεται σε απόσταση 24 χλμ. από το Άστρος. Η Σίταινα υπάγεται διοικητικά στον Δήμο Βόρειας Κυνουρίας.

Η Σίταινα είναι ένα Τσακωνοχώρι στο οποίο, μαζί με τα κοντινά χωριά Πραστός και Καστάνιτσα, ομιλείται ακόμα η Τσακωνική διάλεκτος από τους γηραιότερους.

## Ιστορία
Η Σίταινα, αναφέρεται για πρώτη φορά στο *Χρονικό της Αλώσεως* του Γεωργίου Σφραντζή, με την ονομασία *Σίτανα*. Η ονομασία «Σίταινα», είναι σλαβική και σημαίνει *τέλμα, βάλτος*. Τα επόμενα χρόνια, αναφέρεται σε διάφορα έγγραφα της Τουρκοκρατίας και της Ενετοκρατίας. Κατά τα προεπαναστατικά χρόνια, στην Σίταινα γεννιέται ο γνωστός κλέφτης και πρωτοπαλίκαρο του Καπετάν Ζαχαριά, Δημήτριος Καλιοντζής. Σημαντική ήταν η προσφορά του χωριού και κατά τη διάρκεια της Επανάστασης του 1821, καθώς 150 Σιταινιώτες, εντάχθηκαν σε διάφορα σώματα, με μεγάλη επιτυχία. Το 1826 ο Ιμπραήμ Πασάς κατέστρεψε ολοσχερώς το χωριό, όπως και όλα τα άλλα χωριά της Κυνουρίας. Σύμφωνα με την παράδοση οι κάτοικοι του χωριού κατέφυγαν στο σπήλαιο της Ζαγγόλης. Τα επόμενα χρόνια η Σίταινα αποτέλεσε έδρα της *Κοινότητας Σιταίνης*.
thumb|right|Δρόμος στη Σίταινα

## Το χωριό
Το χωριό είναι γεμάτα με έλατα και διάφορα δέντρα, ενώ, όπως και τα άλλα Τσακωνοχώρια, έχει πολλά αρχοντικά - πυργόσπιτα, δείγματα της Τσακώνικης αρχιτεκτονικής. Η Σίταινα έχει δύο εκκλησίες: τους Ταξιάρχες και τον Άγιο Ιωάννη Θεολόγο. Κοντά στην κορυφή του Πάρνωνα, υπάρχει το εκκλησάκι του Προφήτη Ηλία. Κοντά στο χωριό υπάρχει η οχυρωμένη εκκλησία της Παναγίας *Ζαγγόλης*, την οποία αναφέρει ο περιηγητής Ουίλιαμ Μάρτιν Ληκ το 1805. Σε αυτό το σπήλαιο κατέφυγαν οι κάτοικοι της Σίταινας, μετά την καταστροφή του από τον Ιμπραήμ.

Σε κοντινή απόσταση βρίσκονται τα φαράγγια του Λούλουγγα, της Κουτουπούς, της Ζαρμπάνιτσας και της Μαζιάς, στα οποία πραγματοποιείται πεζοπορία και ορειβασίας. Κοντά στην Σίταινα βρίσκονται τα χωριά Πραστός, Καστάνιτσα Αρκαδίας, Πλάτανος Αρκαδίας κ.ά.
thumb|right|Το παλαιό Δημοτικό σχολείο

## Δημογραφική εξέλιξη

## Δείτε επίσης
* Τσάκωνες
* Τσακωνική διάλεκτος
* Τσακώνικη ενδυμασία

## Παραπομπές


## Πηγές
* 
* 

Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Πάρνωνα
Κατηγορία:Τσακωνιά
Always Look on the Bright Side of Life

To **Always Look on the Bright Side of Life** είναι ένα τραγούδι με κωμικό χαρακτήρα, γραμμένο από το μέλος των Monty Python Έρικ Άιντλ και συμπεριλήφθηκε στην ταινία *[[Ένας προφήτης...Μα τι προφήτης|Ένας προφήτης... μα τι προφήτης!]]* του 1979. Έκτοτε το κομμάτι τραγουδιέται από τον κόσμο σε διάφορες δημόσιες δραστηριότητες: από ποδοσφαιρικούς αγώνες μέχρι και σε κηδείες.
 
Το τραγούδι κυκλοφόρησε σε single το 1979 και μετά ξανά το 1988, αλλά δεν είχε κάποια εισπρακτική επιτυχία. Όμως, στην τρίτη του κυκλοφορία, το 1991, γνώρισε κάποια επιτυχία, φτάνοντας στο νούμερο 1 των ιρλανδικών charts, στο νούμερο 2 των αυστριακών και στο νούμερο 3 των ελβετικών και των βρετανικών.

## Παραπομπές


## Εξωτερικοί σύνδεσμοι
*
*Clip of the Spanish version of "Always Look on the Bright Side of Life" with Eric Idle (todoMUSICALES.com)

Κατηγορία:Τραγούδια του 1979
Κατηγορία:Singles του 1988
Κατηγορία:Singles του 1991
Κατηγορία:Τραγούδια γραμμένα για ταινίες
What a Wonderful World

To **What a Wonderful World** είναι ένα τραγούδι που γράφτηκε από τους Μπομπ Θιλ (ως Τζορτζ Ντάγκλας) και Τζορτζ Ντέιβιντ Βάις. Η πρώτη του ηχογράφηση έγινε με τον Λούις Άρμστρονγκ και κυκλοφόρησε το 1967, ως single. Το single γνώρισε μεγάλη επιτυχία, φτάνοντας έως και το νούμερο 1 στα βρετανικά charts. Η ηχογράφηση του κομματιού από τον Άρμστρονγκ, μπήκε στο Grammy Hall of Fame, το 1999.

## Παραπομπές


## Εξωτερικοί σύνδεσμοι
* How political is What A Wonderful World? BBC News article about history and meaning of song
* Barrueco & Balles Music play What a Wonderful World

Κατηγορία:Τραγούδια του 1967
Κατηγορία:Singles του 1968
Κατηγορία:Singles του 2000
Κατηγορία:Singles του 1967
Χρήστος Μπούρμπος

Ο **Χρήστος Μπούρμπος** (Ιωάννινα, 1 Ιουνίου 1983) είναι Έλληνας ποδοσφαιριστής, ο οποίος αγωνίζεται ως αμυντικός.

## Καριέρα
### ΠΑΣ Γιάννινα
Ξεκίνησε στον ΠΑΣ Γιάννινα αγωνιζόμενος για τρία χρόνια (2001-2004) ως επιθετικός. Έκανε τις πρώτες του 7 εμφανίσεις με την ομάδα την περίοδο 2001-02, βοηθώντας το σωματείο να προωθηθεί στην ελληνική Super League, αλλά το επόμενο έτος (2002-03) δεν ήταν μεταξύ των πρώτων προτεραιοτήτων του προπονητή. Την επόμενη χρονιά (2003-04) η ομάδα αγωνίστηκε στη Football League κάνοντας 24 εμφανίσεις. Κατά τη διάρκεια αυτών των 3 περιόδων σκόραρε μόνο δύο γκολ, αλλά έδωσε 17 ασίστ, όντας ο πρώτος σε αυτόν τον τομέα για την ομάδα του.

### ΑΕΚ
Μετά τη μετακίνησή του στην ΑΕΚ, ο προπονητής Φερνάντο Σάντος τον καθιέρωσε ως δεξιό αμυντικό και στην πρώτη του σεζόν στην ΑΕΚ, ήταν αναπόσπαστο μέλος, συμβάλλοντας με πολλές ασίστ. Κατάφερε να είναι μεταξύ των πρώτων προτεραιοτήτων του Σάντος έχοντας 15 εμφανίσεις στο Πρωτάθλημα, 6 στο Κύπελλο και δύο στο UEFA Europa League. Ένας τραυματισμός το 2005, του στέρησε τις συμμετοχές στην αρχική εντεκάδα, ως εκ τούτου, στην περίοδο 2005-06 είχε μόλις 2 εμφανίσεις στο Κύπελλο.

### Κέρκυρα
Το 2006-07, παραχωρήθηκε ως δανεικός στην Κέρκυρα. Επέστρεψε στην ΑΕΚ στο τέλος της χρονιάς, καθώς δεν ήταν στα σχέδια του προπονητή της Κέρκυρας, Μπάμπη Τεννέ.

### Ηρακλής
Στις 27 Ιουνίου 2008, ο Μπούρμπος υπέγραψε με τον Ηρακλή για δύο χρόνια. Έκανε το ντεμπούτο του με την ομάδα σε μία εντός έδρας ήττα με 2-1 από τον Πανσερραϊκό, αποχωρώντας τελικά από τον σύλλογο λόγω οικονομικών προβλημάτων.

### ΟΦΗ
Στις 26 Σεπτεμβρίου 2010 έκανε το ντεμπούτο του με τον ΟΦΗ σε μία εντός έδρας ισοπαλία με 0-0 εναντίον της Καλλιθέας.Τον Ιανουάριο του 2012 σκόραρε το μοναδικό γκολ του με τον σύλλογο σε μια εκτός έδρας νίκη με 3-1 εναντίον του Παναιτωλικού για το Κύπελλο Ελλάδας. Έκανε 99 εμφανίσεις σε όλες τις διοργανώσεις, πετυχαίνοντας ένα γκολ.

### Παναθηναϊκός
Στις 7 Ιουλίου 2014 ο Μπούρμπος υπέγραψε δύο χρόνια συμβόλαιο με τον Παναθηναϊκό. Στις 3 Φεβρουαρίου 2016 ο Παναθηναϊκός τερμάτισε το συμβόλαιο του Μπούρμπου με άμεση ισχύ. Ο Έλληνας αμυντικός δεν ήταν ανάμεσα στα σχέδια του προπονητή του και οι δύο πλευρές πήραν την απόφαση να τερματιστεί το συμβόλαιό του.

### Άρης Θεσσαλονίκης
Στις 18 Ιουλίου 2016 ο Άρης ανακοίνωσε και επίσημα τη μεταγραφή του έμπειρου δεξιού αμυντικού, μέχρι το καλοκαίρι του 2018.

## Παραπομπές


## Εξωτερικοί σύνδεσμοι
* Ο Χρήστος Μπούρμπος στο soccerway
* Προφίλ epae.org

Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Φούτμπολ Λιγκ (Ελλάδα)
Πασκαλίν Μπονγκό

Η **Πασκαλίν Εμφερί Μπονγκό Οντιμπά**, γεννηθείσα στις 10 Απριλίου 1956 στη Φρανσεβίλ, είναι Γκαμπονέζα πολιτικός.

## Βιογραφία

Μεγαλύτερη κόρη του Προέδρου Ομάρ Μπονγκό και της Λουίζ Μουγιαμπί Μουκαλά, πραγματοποίησε μέρος των σπουδών της στη Γαλλία, συγκεκριμένα στην Εθνική Σχολή Διοίκησης. Είναι μεγαλύτερη αδερφή του Αλί Μπονγκό.

Η Πασκαλίν Μπονγκό διατέλεσε Υπουργός Εξωτερικών Υποθέσεων από το 1991 έως το 1994, ενώ διετέλεσε και διευθύντρια του προεδρικού γραφείου.

Είναι νυμφευμένη με τον Πολ Τουνγκί, πρώην Υπουργού Επικρατείας υπεύθυνου επί των Εξωτερικών Υποθέσεων.

Τον Μάιο του 2013, συγκαταλεγόταν μεταξύ των « 25 γυναικών με τη μεγαλύτερη επιρροή στον επιχειρηματικό κόσμο της Αφρικής », σύμφωνα με την εφημερίδα *[[Jeune Afrique]]*.

Τον Φεβρουάριο του 2015, κλητεύθηκε ενώπιον της Γαλλικής Δικαιοσύνης για ανεξόφλητους λογαριασμούς οι οποίοι έφταναν τις 453.300 ευρώ.

## Παραπομπές


Κατηγορία:Φοιτητές της Εθνικής Σχολής Διοικήσεως (Γαλλία)
Κατηγορία:Γκαμπονέζοι πολιτικοί
Κατηγορία:Υπουργοί Εξωτερικών της Γκαμπόν
In the Summertime

Το **In the Summertime** είναι ένα τραγούδι του βρετανικού ροκ συγκροτήματος Mungo Jerry, το οποίο συμπεριλήφθηκε στον δίσκο *[[Electronically Tested]]*, του 1971. Ωστόσο, το κομμάτι κυκλοφόρησε ως single το 1970, και ήταν το ντεμπούτο single του σχήματος. Το τραγούδι γράφτηκε και τραγουδήθηκε από τον Ρέι Ντόρσετ. Οι στίχοι του κομματιού εκθειάζουν τις ανέμελες ημέρες της καλοκαιρινής περιόδου. 

Το single γνώρισε επιτυχία, μπαίνοντας σε πολλά chart παγκοσμίως: στα βρετανικά chart πέρασε 7 εβδομάδες στο νούμερο 1, ενώ μπήκε και στα αμερικανικά Billboard Hot 100, φτάνοντας έως και την 3η θέση. Έτσι έγινε ένα από τα πιο επιτυχημένα singles της δεκαετίας του 1970, πουλώντας πάνω από 30 εκατομμύρια αντίτυπα.

## Παραπομπές


## Εξωτερικοί σύνδεσμοι
*

Κατηγορία:Τραγούδια του 1970
Κατηγορία:Singles του 1970
Κατηγορία:Singles του 1995
Κατηγορία:Singles (ντεμπούτο)
Κατηγορία:Νούμερο 1 singles στην Αυστρία
Λύκος (ποταμός)

Με το όνομα **Λύκος** είναι γνωστοί οι ποταμοί:

*Λύκος (ποταμός Κωνσταντινούπολης)
*Λύκος (ποταμός της Φρυγίας) (σημερινό όνομα Çürüksu), παραπόταμος του Μαιάνδρου
*Λύκος (ποταμός της Βιθυνίας) ο οποίος εκβάλλει στη Μαύρη Θάλασσα (Εύξεινο Πόντο) κοντά στην Ηράκλεια Ποντική
*Λύκος (ποταμός της Κιλικίας), ο οποίος ρέει από τον Πύραμο στον Πίναρο
*Λύκος, γνωστός σήμερα ως Κουρής, στην Κύπρο, που εκβάλλει στη Μεσόγειο Θάλασσα στο Κούριον
*Λύκος (ποταμός της Λυδίας), παραπόταμο του ποταμού Hyllus
*Λύκος (ποταμός της Φοινίκης), κυρίως γνωστός ως Νάαρ αλ-Καλμπ, ο οποίος εκβάλλει στη Μεσόγειο κοντά στη Βηρυτό
*Λύκος (ποταμός του Πόντου), επίσης γνωστός ως Kelkit, ένα ποτάμι στην περιοχή της Μαύρης Θάλασσας της Τουρκίας και ο μεγαλύτερος παραπόταμος του ποταμού Yeşil
*Πλατάνι (ποταμός), ένας ποταμός της Σικελίας, μερικές φορές ονομαζόταν επίσης Λύκος
Μικρό βιβλίο για το εκκλησιαστικό όργανο

thumb|right|Εξώφυλλο της συλλογής
To ***Μικρό βιβλίο για το εκκλησιαστικό όργανο*** (γερμ. *Orgelbüchlein*, BWV 599-64), είναι συλλογή από κοράλ πρελούδια του Γιόχαν Σεμπάστιαν Μπαχ, γραμμένα για το εκκλησιαστικό όργανο. Περιέχει συνολικά 46 συνθέσεις, οι περισσότερες από τις οποίες χρονολογούνται περίπου την περίοδο 1708-17, κατά την οποία ο Μπαχ ήταν μέλος της Αυλής της Βαϊμάρης. Τέσσερις από αυτές (BWV 613, 620, 631 και Anh. 200) προστέθηκαν στη συλλογή μετά το 1726 και αφού ο Μπαχ είχε αναλάβει τη θέση του Κάντορα στη Σχολή του Αγίου Θωμά στη Λειψία. 

Στον τίτλο του αυτόγραφου χειρογράφου περιγράφεται ως διδακτικός οδηγός για τη σύνθεση κοράλ, καθώς και για την εξάσκηση στη χρήση πεντάλ. Στην πραγματικότητα εξυπηρετούσε πολλαπλούς και αλληλένδετους σκοπούς, αποτελώντας τόσο μελέτη πάνω στη σύνθεση, όσο και συλλογή εκκλησιαστικής μουσικής και διδακτική μέθοδο, έχοντας παράλληλα θεολογικές προεκτάσεις. Αρχική πρόθεση του Μπαχ ήταν να περιέχει 164 συνθέσεις καλύπτοντας χρονικά ολόκληρο το εκκλησιαστικό έτος, η συλλογή παρέμεινε όμως ημιτελής πιθανόν γιατί έδωσε προτεραιότητα σε άλλα έργα.

## Περιεχόμενα
Ο πίνακας περιλαμβάνει όλα τα κοράλ πρελούδια, σύμφωνα με το αυτόγραφο χειρόγραφο της συλλογής.

## Παραπομπές


## Βιβλιογραφία
*Stinson, Russell (1999), *Bach: the Orgelbüchlein*, Oxford University Press
*Williams, Peter (2003), *The Organ Music of J. S. Bach*, Cambridge University Press

## Εξωτερικοί σύνδεσμοι
*Μέρος 1ο και Μέρος 2ο του αυτόγραφου χειρογράφου στο IMSLP

Κατηγορία:Συνθέσεις του Γιόχαν Σεμπάστιαν Μπαχ
Κατηγορία:Χειρόγραφα
Λύκος (ποταμός της Φρυγίας)

**Λύκος** () ήταν το όνομα ενός ποταμού στην αρχαία Φρυγία, ενός παραποτάμου του Μαιάνδρου, που ενώνονταν με αυτόν λίγα χιλιόμετρα νότια της Τρίπολης της Φρυγίας. Είχε τις πηγές του στο ανατολικό τμήμα του όρους Κάδμου, κοντά σε αυτές του Μαιάνδρου και έρεε σε δυτική κατεύθυνση προς τις Κολοσσές, κοντά στις οποίες εξαφανίζονταν σε ένα χάσμα και επανεμφανιζόταν, μετά από απόσταση πέντε σταδίων και αφού περνούσε από την Λαοδίκεια, εξέβαλε στον Μαίανδρο..

## Αναφορές


Κατηγορία:Φρυγία
Εκάβη Ντούμα

Η **Εκάβη Ντούμα** είναι Ελληνίδα ηθοποιός.

## Βιογραφία
Γεννήθηκε στην Αθήνα ως Εκάβη-Δωροθέα Ντούμα και είναι απόφοιτος της Δραματικής Σχολής του Κάρολου Κουν. Πατέρας της είναι ο καθηγητής αρχαιολογίας Χρήστος Ντούμας. Έχει τιμηθεί με το Βραβείο Β’ γυναικείου ρόλου στο Φεστιβάλ Κινηματογράφου Θεσσαλονίκης για την ταινία του Π. Χούρσογλου *Μάτια από νύχτα*.

Στον κινηματογράφο έκανε το ντεμπούτο της το 2000 στην ταινία *Πίσω Πόρτα* σε σκηνοθεσία  και σενάριο Γ. Τσεμπερόπουλου. Έχει εμφανιστεί σε πολλές σειρές αυτοτελών επεισοδίων όπως η 10η Εντολή και οι Ιστορίες του αστυνόμου Μπέκα. Επίσης έχει παίξει και στην τηλεοπτική σειρά της ΕΤ1 Καρυωτάκης και στις *Μυστικές διαδρομές*.

Στο θέατρο έχει παίξει σε πολλές γνωστές παραστάσεις όπως το *Ένα ψέμα του μυαλού* του Σαμ Σέπαρντ και συνεργάστηκε με γνωστούς σκηνοθέτες όπως ο Τάσος Μπαντής και ο Στάθης Λιβαθινός. Κυρίως συνεργάστηκε με το Θέατρο Τέχνης «Κάρολος Κουν» με το Εθνικό Θέατρο το Θέατρο Εμπρός και το Θέατρο Πορεία. Μια από τις πιο σημαντικές της θεατρικές στιγμές ήταν το 2012 στη *Λήθη*.

## Καριέρα

## Πηγές
#Εκάβη Ντούμα-Κινηματογράφος
#Εκάβη Ντούμα ΒΙΟΓΡΑΦΙΚΟ

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατάλογος έργων του Λούκα Σινιορέλλι

Η σελίδα αυτή περιλαμβάνει κατάλογο έργων του Λούκα Σινιορέλλι. Ο κατάλογος δεν είναι πλήρης, περιλαμβάνει μόνο τα μείζονα έργα του καλλιτέχνη.

## Α. Έργα διάφορα με χρονολογική σειρά

## Β. Ορβιέτο, Duomo, Cappella di San Brizio
Νωπογραφίες, 1499-1502

 
Κατηγορία:Κατάλογοι έργων τέχνης
Live and Let Die (τραγούδι)

Το "**Live and Let Die**" είναι το τραγούδι τίτλων της ταινίας *[[Ζήσε και άσε τους άλλους να πεθάνουν (ταινία)|Ζήσε και άσε τους άλλους να πεθάνουν]]*. Γραμμένο από τους Πολ και Λίντα ΜακΚάρτνεϊ, το ερμήνευσαν οι Wings. Το single έφτασε στην δεύτερη θέση του Billboard Hot 100 και στην ένατη του UK Singles Chart. Το κομμάτι έχει ερμηνευτεί από πολλούς καλλιτέχνες, με πιο γνωστή εκδοχή αυτή του αμερικανικού hard rock συγκροτήματος Guns N' Roses.

Το 2012 ο ΜακΚάρτνεϊ έλαβε το βραβείο Million-Air από την BMI για πάνω από 4.000.000 ερμηνείες του "Live and Let Die" στις ΗΠΑ.

## Προσωπικό
### Wings
* Πολ ΜακΚάρτνεϊ - κύρια φωνητικά, πιάνο
* Λίντα ΜακΚάρτνεϊ - πλήκτρα, φωνητικά
* Χένρυ ΜακΚάλοουχ - κιθάρα
* Ντέννυ Λέιν - μπάσο, φωνητικά
* Ντέννυ Σέιγουελ - ντραμς
* Ρέι Κούπερ - κρουστά

### Guns N' Roses
* Αξλ Ρόουζ - κύρια φωνητικά, πλήκτρα
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Ντίζυ Ριντ - πιάνο
* Ματ Σόρουμ - ντραμς

**Επιπλέον μουσικοί:**
* Σάννον Χουν - φωνητικά
* Τζόαν Λάνγκλι - πλήκτρα
* Ορχήστρα πνευστών: Τζον Θάουτγουεϊν, Μάθιου ΜαΚέγκαν, Ρέιτσελ Γουεστ, Ρόμπερτ Κλαρκ

## Παραπομπές


Κατηγορία:Τραγούδια των Wings
Κατηγορία:Τραγούδια των Guns N' Roses
Κατηγορία:Τραγούδια του 1973
Κατηγορία:Singles του 1973
Κατηγορία:Singles του 1991
Κατηγορία:Singles της Apple Records
Κατηγορία:Singles της Geffen Records
Ζιγκούλα (φυλή)

Οι **Ζιγκούλα** *(Zigula)*, είναι μια εθνοτική και γλωσσική φυλή από τη βόρεια Περιφέρεια Πουάνι *(Pwani Region)*, τη νότια Περιφέρεια Τάνγκα *(Tanga Region)*, την Περιοχή Μπαγκαμόγιο *(Bagamoyo District)* και στην δυτική και κεντρική Περιφέρεια Μανυάρα *(Manyara Region)* στην Τανζανία.

Ομιλούν την γλώσσα Κιζιγκούλα *(Kizigula language)*. Το 1993, ο πληθυσμός των **Ζιγκούα** *(Zigua)* εκτιμάτο ότι αριθμούσε 355.000 άτομα.

Σύμφωνα με τo *«[[Ethnologue]]»* (Ελληνικά: «Εθνολόγος»), οι άλλες εναλλακτικές ονομασίες των Ζιγκούλα *(Zigula)* είναι Τσιζιγκούλα *(Chizigula)*, Κιζιγκούα *(Kizigua)*, Κιζιγκούλα *(Kizigula)*, Μσεγκούα *(Msegua)*, Σεγκούχα *(Seguha)*, Ουαϋόμπο *(Wayombo)*, Ουαζεγκούα *(Wazegua)*, Ζεγκούχα *(Zeguha)*, Ζεγκούρα *(Zegura)*, Ζιγκούα *(Zigoua)*, Ζιγκούα *(Zigua)*, Ζίγκουα, *(Zigwa)*. 

## Δείτε επίσης
* Μποντέι
* Σάμπαα
* Μπέγκχα
* Ουσαμπάρα Όρη

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες κάτοικοι στην Ανατολική Αφρική
Χα (φυλή)

Οι **Χα** *(Ha)*, οι οποίοι επίσης ονομάζονται στα Σουαχίλι: **Ουάχα** *(Waha)* (ενικός **Μούχα** *(Muha)*, μια εθνοτική και γλωσσική ομάδα που ζει στις Περιφέρειες Κιγκόμα *(Kigoma Region)*, Καγκέρα *(Kagera Region)* και Σινυάνγκα *(Shinyanga Region)* στη δυτική Τανζανία, σε μια περιοχή την οποία παραδοσιακά αποκαλούν Μπούχα *(Buha)*.

Το 2001, ο πληθυσμός των Χα, εκτιμάτο ότι αριθμούσε 990.000 άτομα. Η γλώσσα τους η Χα, η οποία επίσης ονομάζεται Κίχα *(Kiha)* ή Γκίχα *(Giha)* και είναι στενά συνδεδεμένη με τα Κιρούντι *(Kirundi)* και τα Κινυαρουάντα *(Kinyarwanda)*, που ομιλούνται στα γειτονικά Μπουρούντι *(Burundi)* και Ρουάντα *(Rwanda)*. 

Παραδοσιακά, υπήρξαν αγρότες και κτηνοτρόφοι, αλλά η μύγα τσε-τσε κατέστησε αδύνατη τη διατήρηση βοοειδών στα βόρεια τμήματα των εδαφών των, οπότε εκεί, το κυνήγι και η συλλογή μελιού απέκτησαν μεγάλη σημασία. Τα βοοειδή έχουν παραδοσιακά παίξει ένα σημαντικό ρόλο στην κουλτούρα των Χα *(Ha)*, όπου ανταλλάσσονται στους γάμους και ούτω καθεξής.

Στα νεότερα χρόνια, πολλοί άνδρες από τους Χα *(Ha)*, έχουν οδηγηθεί στην ακτογραμμή της Τανζανίας, προκειμένου να εργαστούν στις εκεί φυτείες από σιζάλ.

## Δείτε επίσης
* Τζίτζι (φυλή)

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Ethnologue entry for Ha
*  Official government report on Kigoma region containing information on the Ha
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες κάτοικοι στην Ανατολική Αφρική
Ντίγκο (φυλή)

Οι **Ντίγκο** (αγγλ. και σουαχίλι: *Digo*) είναι μια εθνοτική και γλωσσική ομάδα που ζει κοντά στις ακτές του Ινδικού Ωκεανού, μεταξύ της Μομπάσα *(Mombasa)* στη νότια Κένυα και της Τάνγκα στη βόρεια Τανζανία.

Ο πληθυσμός των Ντίγκο εκτιμάτο συνολικά σε 313.288 άτομ,, με περίπου 217.000 (εκτίμηση του 1994) εθνοτικούς Ντίγκο να ζουν στην Κένυα και 88.000 (εκτίμηση του 1987) στην Τανζανία.

Οι Ντίγκο ομιλούν τη γλώσσα Ντίγκο *(Digo)*, που ονομάζεται από τους ομιλητές της *Chidigo* ή *Kidigo*, μια γλώσσα Μπαντού. Είναι μέρος της ευρύτερης εθνοτικής ομάδας των Μιτζικέντα *(Mijikenda)*, η οποία περιέχει εννέα μικρότερες ομάδες ή φυλές, συμπεριλαμβανομένων των Ντουρούμα *(Duruma)*, Γκιριάμα *(Giriama)* κ.ά..

Οι γυναίκες των Ντίγκο *(Digo)* έχουν ένα τεράστιο φόρτο εργασίας, αλλά αποκλείεται η συμμετοχή τους στην πολιτική, τη θρησκεία, τα θέματα συγγένειας και τις μεγάλες οικονομικές συναλλαγές.

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Κένυα
Κατηγορία:Εθνοτικές ομάδες στην Τανζανία
Ντόρα Σιμοπούλου

Η **Ντόρα (Ισιδώρα) Σιμοπούλου** (1941 - 8 Αυγούστου 2016) ήταν Ελληνίδα ηθοποιός και σεναριογράφος. 

Γεννήθηκε στην Αθήνα το 1941. Συμμετείχε στην κινηματογραφική μεταφορά του έργου *[[Η Φόνισσα]]* του Αλέξανδρου Παπαδιαμάντη όπως και στην τηλεοπτική μεταφορά του έργου του *[[Γυφτοπούλα]]*. Συμμετείχε και στο επεισόδιο *Η Βεντέτα* της σειράς *[[Κωνσταντίνου και Ελένης]]* υποδυόμενη τη μητέρα του Σπύρου Μπιμπίλα, καθώς και στις *[[Επτά Θανάσιμες Πεθερές]]*, σαν guest star στο επεισόδιο *Η Τσιγγάνα Πεθερά*.

Έγραψε αρκετά σενάρια μαζί με την επίσης ηθοποιό Άννα Μακράκη κατά τη δεκαετία του 1990, για τα «Χαραυγή», «Σκιές πάνω από την πόλη», «Έρωτας και πάθος», «Νέμεσις», «Οικογένεια», «Στενές επαφές τρύπιου τοίχου».

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες σεναριογράφοι
Γιώργος Χρυσοστόμου

Ο **Γιώργος Χρυσοστόμου** (Ρόδος, 20 Αυγούστου 1980) είναι Έλληνας ηθοποιός.  

## Βιογραφία
Σπούδασε υποκριτική και θέατρο στην Ανώτερη Δραματική Σχολή του Κρατικού Θεάτρου Βορείου Ελλάδος όπου πέρασε πρώτος με υποτροφία και απ'όπου και αποφοίτησε το 2001. 

Πραγματοποίησε το τηλεοπτικό του ντεμπούτο στη σειρά *504 χλμ. βόρεια της Αθήνας*, αλλά έγινε γνωστότερος στο ευρύ κοινό μέσα από του ρόλους στις τηλεοπτικές σειρές *[[Singles|S1ngles 2]]*, *S1ngles 2 1/2*, *S1ngles 3* και *L.A.P.D.* στο κανάλι MEGA. Το 2014 βραβεύτηκε με το Βραβείο Χορν, για τη ερμηνεία του στη θεατρική παράσταση *Mistero Buffo* σε σκηνοθεσία του Θωμά Μοσχόπουλου.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Βραβευμένοι με Χορν
Σινγκίντα (πόλη)

Η **Σινγκίντα** (Αγγλικά, Σουαχίλι: *Singida*), είναι πόλη στην κεντρική Τανζανία. Η πόλη είναι η περιφερειακή έδρα της Περιφέρειας Σινγκίντα, καθώς και η έδρα της Αστικής Περιοχής Σινγκίντα.

Τόσο η περιφέρεια όσο και η περιοχή, έχουν λάβει την ονομασία τους από την πόλη. 

## Μεταφορές
thumbnail|left|250px|Η απόσταση από την πόλη της Σινγκίντα, προς άλλες πόλεις στην Τανζανία.
Ο ασφαλτοστρωμένος οδικός Κορμός T3 από το Μορογκόρο *(Morogoro)* στα σύνορα της Ρουάντα *(Rwanda)*, περνά μέσα από την πόλη. Ο ασφαλτοστρωμένος οδικός Κορμός Τ14 συνδέει τη Σινγκίντα *(Singida)* με το Μπαμπάτι *(Babati)* στην Περιφέρεια Μανυάρα *(Manyara Region)*. Η απόσταση από τη Σινγκίντα *(Singida)* προς τη Ντοντόμα *(Dodoma)* είναι 252 χιλιόμετρα, προς τη Σινυάνγκα *(Shinyanga)* 300 χιλιόμετρα, προς την Αρούσα *(Arusha)* 334 χιλιόμετρα και προς τη Μουάνζα *(Mwanza)* 467 χιλιόμετρα.

Το παρακλάδι της Κεντρικής σιδηροδρομικής Γραμμής της Σινγκίντα *(Singida branch)*, συνδέει τη Σινγκίντα με την πόλη Μανυόνι *(Manyoni)*, που βρίσκεται στην κύρια γραμμή.

## Αξιοθέατα
### Λίμνη Σινγκίντα
Αυτή η αλατούχα λίμνη, βρίσκεται λίγο έξω από πόλη της Σινγκίντα. Προσελκύει πολλά είδη πουλιών, όπως πελεκάνους και φλαμίνγκο.

### Περιφερειακό Μουσείο
Αυτό το μουσείο παρουσιάζει εκθέματα από τις φυλές της Περιφέρειας Σινγκίντα, όπως όπλα και κοσμήματα. Βρίσκεται στο Ανοικτό Πανεπιστήμιο της Τανζανίας.

## Πληθυσμός
Στην εθνική απογραφή του 2012, ο πληθυσμός στην Αστική Περιοχή Σινγκίντα, εκτιμήθηκε σε 150.379 άτομα, από τους οποίους στην πόλη υπήρχαν μόνο 85.242 άτομα.

## Κλίμα
Το κλίμα στην πόλη είναι ημίξηρο.

## Δείτε επίσης

## Εικόνες

Lake Singida.JPG|Η Λίμνη Σινγκίντα.
Main Street in Singida.JPG|Κεντρικός δρόμος στην πόλη Σινγκίντα.


## Σημειώσεις

;Παραπομπές σημειώσεων


## Παραπομπές


Κατηγορία:Πόλεις στην Κοιλάδα του Μεγάλου Ρήγματος
Κατηγορία:Κατοικημένες περιοχές στην Περιφέρεια Σινγκίντα
Κατηγορία:Περιφερειακές πρωτεύουσες στην Τανζανία
Τζίτζι (φυλή)

Οι **Τζίτζι** *(Jiji)*, αναφέρονται σε μια εθνοτική και γλωσσική ομάδα που ζει στην πόλη Ουτζίτζι *(Ujiji)*, στην  Περφέρεια Κιγκόμα *(Kigoma Region)*, στη δυτική Τανζανία.

Ωστόσο, τo *«[[Ethnologue]]»* (Ελληνικά: «Εθνολόγος»), έχει επανειλημμένα διαπιστώσει ότι δεν  μπορούν να βρεθούν αδιάσειστα στοιχεία για την ύπαρξη μιας ξεχωριστής γλώσσας Τζίτζι *(Jiji language)* και προτείνει ότι οι Τζίτζι είναι ένα με τους Ουάχα *(Waha)*. 

## Δείτε επίσης
* Χα (φυλή)

## Παραπομπές


## Εξωτερικοί σύνδεσμοι
*  Ethnologue entry for Ha
*  Official government report on Kigoma region containing information on the Ha
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες κάτοικοι στην Ανατολική Αφρική
Αδύναμη λύση

Στα μαθηματικά, **αδύναμη λύση** (που ονομάζεται επίσης  **γενικευμένη λύση**) σε μια συνηθισμένη ή μερική διαφορική εξίσωση είναι μια συνάρτηση για την οποία οι παράγωγοι μπορεί να μην υπάρχουν, αλλά που, ωστόσο, πληρούν την εξίσωση σε κάποια καθορισμένη έννοια. Υπάρχουν πολλοί διαφορετικοί ορισμοί της αδύναμης λύσης, κατάλληλοι για τις διάφορες κατηγορίες των εξισώσεων. Μια από τα πιο σημαντικές βασίζεται στην έννοια των κατανομών.

Κατηγορία:Διαφορικές εξισώσεις
Macarena (τραγούδι)

To **Macarena** (ισπανική προφορά: *[[ΔΦΑ|makaˈɾena]]*) είναι ένα χορευτικό τραγούδι του ισπανικού duo Los del Río, το οποίο αφορά μία γυναίκα. Το τραγούδι συμπεριλήφθηκε στον δίσκο *[[A mí me gusta (άλμπουμ)|A mí me gusta]]* του 1993 και έγινε hit, παγκοσμίως, κατά το διάστημα 1995-1997, ενώ συνέχισε να είναι δημοφιλές σε διάφορες εκδηλώσεις όπως σε γάμους, σε πάρτι και σε αθλητικές εκδηλώσεις. Πρόκειται για ένα από τα πιο χαρακτηριστικά τραγούδια της δεκαετίας του 1990, χορευτικής μουσικής. Στα *Billboard*, για τη δεκαετία του 1990, ήταν το δεύτερο πιο επιτυχημένο single.

Το 1995, κυκλοφόρησε και ως single, το οποίο είχε τεράστια επιτυχία σε πολλά charts σε όλον τον κόσμο. Φτάνοντας και σε πολλά στο νούμερο 1, μεταξύ άλλων έφτασε στο νούμερο 1, στα αμερικανικά charts *US Billboard Hot 100*, στα  αυστραλιανά, στα γαλλικά, στα γερμανικά, στα ισπανικά και σε άλλα πολλά. Έγινε, επίσης, χρυσό στις ΗΠΑ, στο Ηνωμένο Βασίλειο, στη Γαλλία, στη Γερμανία και αλλού. Ο τηλεοπτικός σταθμός *[[VH1]]*, το κατέταξε στην 1η θέση στη λίστα του με *One-Hit Wonder of All Time*.

## Παραπομπές

## Εξωτερικοί σύνδεσμοι
*

Κατηγορία:Τραγούδια του 1993
Κατηγορία:Singles του 1995
Κατηγορία:Singles του 1996
Κατηγορία:Singles (ντεμπούτο)
Κατηγορία:Πολύγλωσσα τραγούδια
Κατηγορία:Νούμερο 1 singles στα Billboard Hot 100
Κατηγορία:Νούμερο 1 singles στην Αυστρία
Total War: Attila

Το ****** είναι βιντεοπαιχνίδι στρατηγικής ανά γύρο και τακτικής σε πραγματικό χρόνο αναπτυγμένο από την  και εκδοθέν από την Sega στις 17 Φεβρουαρίου του 2015. Το παιχνίδι αποτελεί το ένατο συνολικά της σειράς *[[Total War]]*, της οποίας αναπαράγει το σύστημα παιχνιδιού στην Ρωμαϊκή Αυτοκρατορία, στην διάρκεια της μεταβατικής περιόδου μεταξύ της Ύστερης Αρχαιότητας και του Μεσαίωνα. Όπως και τα προηγούμενα της σειράς, το παιχνίδι αναμειγνύει καταστάσεις ανά γύρο στρατηγικής, στην διάρκεια των οποίων ο παίκτης διαχειρίζεται την αυτοκρατορία του επαρχία ανά επαρχία, και καταστάσεις τακτικών συγκρούσεων οι οποίες λαμβάνουν χώρα σε πραγματικό χρόνο και σε τρισδιάστατο περιβάλλον.

## Υποδοχή

## Παραπομπές


Κατηγορία:Total War
Κατηγορία:Βιντεοπαιχνίδια του 2015
Κατηγορία:Βιντεοπαιχνίδια στρατηγικής πραγματικού χρόνου
Κατηγορία:Βιντεοπαιχνίδια στρατηγικής σε γύρους
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια της Sega
Κατηγορία:Βιντεοπαιχνίδια της Creative Assembly
Β΄ Πόλεμος του Κονγκό

Ο **Δεύτερος Πόλεμος του Κονγκό** (επίσης γνωστός ως *Μεγάλος Πόλεμος της Αφρικής* ή *Μεγάλος Αφρικανικός Πόλεμος* και ενίοτε *Αφρικανικός Παγκόσμιος Πόλεμος*) ξεκίνησε τον Αύγουστο του 1998 στη Λαϊκή Δημοκρατία του Κονγκό, λίγο περισσότερο από ένα χρόνο μετά τον Πρώτο Πόλεμο του Κονγκό, εξαιτίας ζητημάτων που προκάλεσαν και τον προγενέστερο. Ο πόλεμος τελείωσε επίσημα τον Ιούλιο του 2003, όταν η μεταβατική κυβέρνηση της Λαϊκής Δημοκρατίας του Κονγκό ανέλαβε την εξουσία. Αν και υπεγράφη ειρηνευτική συμφωνία το 2002, η βία συνεχίστηκε σε πολλές περιοχές της χώρας, κυρίως στα ανατολικά. Οι εχθροπραξίες συνεχίστηκαν με την συνεχιζόμενη εξέγερση του Αντιστασιακού Στρατού του Κυρίου (LRA) και τις συγκρούσεις Κίβου και Ιτούρι.

Θεωρείται η πλέον θανατηφόρος σύρραξη στην σύγχρονη ιστορία της Αφρικής και συμμετείχαν άμεσα στον πόλεμο εννέα χώρες της Αφρικής και διάφορες ένοπλες ομάδες. Μέχρι το 2008 ο πόλεμος και τα επακόλουθά του προκάλεσαν 5,4 εκατομμύρια θανάτους, κυρίως εξαιτίας ασθενειών και της πείνας που επακολούθησε, καθιστώντας τη την πλέον θανατηφόρα σύγκρουση σε όλον τον κόσμο μετά τον Β΄ Παγκόσμιο Πόλεμο. Περίπου 2 εκατομμύρια εκτοπίστηκαν ή αναζήτησαν άσυλο σε γειτονικές χώρες.

Παρά την επίσημη λήξη του πολέμου τον Ιούλιο του 2003 και τη συμφωνία μεταξύ των πρώην εμπόλεμων μερών να δημιουργήσουν κυβέρνηση εθνικής ενότητας, 1.000 άνθρωποι έχαναν τη ζωή τους καθημερινά το 2004 από περιπτώσεις υποσιτισμού και ασθενειών. Βασικό αίτιο, μεταξύ άλλων, του πολέμου (όπως και των μεταγενέστερων συγκρούσεων) ήταν η εκμετάλλευση συγκεκριμένων ορυκτών.

## Παραπομπές σημειώσεις


## Εξωτερικοί σύνδεσμοι
* 
* BBC Q&A on DR Congo conflict – BBC: Updated timeline of Congo history, with emphasis on the war
* Global IDP Database: Overview of warring parties
* Globalsecurity.org site on Congo Civil War

Κατηγορία:Εμφύλιοι πόλεμοι
Κατηγορία:Πόλεμοι των κρατών και λαών της Αφρικής
Συμφωνία της Πρετόρια

Η **Συμφωνία της Πρετόρια** ήταν συμφωνία που υπεγράφη μεταξύ της Ρουάντα και της Λαϊκής Δημοκρατίας του Κονγκό (DRC) τον Ιούλιο του 2002 ως προσπάθεια τερματισμού του Δεύτερου πολέμου του Κονγκό. Η Ρουάντα δέχθηκε να αποσύρει τους 20.000 στρατιώτες της από τα εδάφη του Κονγκό σε αντάλλαγμα της διεθνούς δέσμευσης για τον αφοπλισμό των παραστρατιωτικών ομάδων των Χούτου  *[[interahamwe]]* και των πρώην μαχητών του FAR.

Οι διαπραγματεύσεις έγιναν στην Πρετόρια, της Νότιας Αφρικής και διήρκεσαν πέντε μέρες.

## Παραπομπές
* Waugh, Colin M. *Paul Kagame and Rwanda: Power, Genocide and the Rwandan Patriotic Front*. McFarland & Company, 2004. ISBN 0-7864-1941-5
* "Congo Civil War" at globalsecurity.org

## Εξωτερικοί σύνδεσμοι
*Full Text of Pretoria Accord

Κατηγορία:Συνθήκες ειρήνης
Κατηγορία:Λαϊκή Δημοκρατία του Κονγκό
Κατηγορία:Ρουάντα
Rock Around the Clock

To **Rock Around the Clock** είναι Rock & roll τραγούδι του 1952, γραμμένο από τους Μαξ Σ. Φρίντμαν και Τζέιμς Ε. Μάγιερς. Η πιο επιτυχημένη εκτέλεση του κομματιού έγινε το 1954, από τους Bill Haley & His Comets, που κυκλοφόρησε από την Decca. Το single κατέκτησε την κορυφή τόσο στα αμερικανικά charts όσο και στα βρετανικά, ενώ και οι επανεκδόσεις της δεκαετίας του 60' και 70' μπήκαν κι αυτές στα charts. Πλέον θεωρείται ένα από τα κλασσικότερα τραγούδια του Rock and Roll.

## Παραπομπές

## Αναφορές
* Dawson, Jim. *Rock Around the Clock : The Record that Started the Rock Revolution*. Backbeat Books, 2005.
* Ford, Peter. "Rock Around the Clock and Me" (*[[Goldmine (magazine)|Goldmine]]* and *Now Dig This* magazines, 2004; online version)
* Frazer-Harrison, Alex. "Rock Around the Clock: A Tribute" (Rockabilly Hall of Fame website , 1999–2004).
* Haley, John W. and John von Hoelle. *Sound and Glory* (Dyne-American, 1990).
* Pearl Jam – Ten Club News Ten Club website

## Εξωτερικοί σύνδεσμοι
* Tribute to the song , with background information and list of cover versions
* Peter Ford tells how "Rock Around the Clock" came to be chosen for ''Blackboard Jungle''
* The Story of Rock Around the Clock (Sound archive)

Κατηγορία:Τραγούδια του 1952
Κατηγορία:Singles του 1974
Κατηγορία:Singles του 1979
Κατηγορία:Singles του 1955
Κατηγορία:Singles του 1954
Κατηγορία:Singles της Decca Records
Κατηγορία:Νούμερο 1 singles στις Ηνωμένες Πολιτείες
Κανόνας (γεωμετρία)

Στην γεωμετρία, **κανόνας** είναι το γεωμετρικό όργανο που χρησιμοποιείται για την χάραξη ευθυγράμμων τμημάτων. Αν έχει διαβαθμίσεις, τότε λέγεται χάρακας.

## Κατασκευές με κανόνα και διαβήτη
Στην γεωμετρία, τα σχήματα που είναι κατασκευάσιμα μόνο με κανόνα και διαβήτη μελετήθηκαν από την αρχαιότητα.

## Παραπομπές


## Εξωτερικοί σύνδεσμοι
* 

Κατηγορία:Γεωμετρικά όργανα
Κατηγορία:Κανόνας και διαβήτης
Κατηγορία:Γραφική ύλη
Σινγκίντα (αποσαφήνιση)

Η ονομασία **Σινγκίντα** μπορεί να αναφέρεται στην:

* Σινγκίντα (πόλη) *(Singida (town))*, πόλη στην Τανζανία.
* Περιφέρεια Σινγκίντα *(Singida Region)*, περιφέρεια στην Τανζανία.
* Αστική Περιοχή Σινγκίντα (Singida Urban District)*, επαρχία στην Τανζανία.
* [[Αγροτική Περιοχή Σινγκίντα]] (Singida Rural District)*, επαρχία στην Τανζανία.
Κατάλογος έργων του Εντουάρ Μανέ

Η σελίδα αυτή περιλαμβάνει κατάλογο έργων του Εντουάρ Μανέ.

 
Κατηγορία:Κατάλογοι έργων τέχνης
Μπαλάνος

Το λήμμα **Μπαλάνος** μπορεί να σχετίζεται με κάποιο από τα παρακάτω πρόσωπα:

* Γιώργος Μπαλάνος (1944-2020), Έλληνας συγγραφέας και μεταφραστής.
* Δημήτριος Σίμου Μπαλάνος (1877-1959), Έλληνας θεολόγος, καθηγητής πανεπιστημίου και ακαδημαϊκός.
* Δημήτριος Σπυρίδωνος Μπαλάνος (Αθήνα 1862–1907), Έλληνας ιατρός, πανεπιστημιακός.
* Κοσμάς Μπαλάνος (1731-1808), Έλληνας κληρικός και λόγιος.
* Νικόλαος Μπαλάνος (1860-1942), Έλληνας πολιτικός μηχανικός, αναστηλωτής της Ακρόπολης.
* Σπυρίδων Μπαλάνος (1826-1881), Έλληνας ιατρός και συγγραφέας.
* Μπαλάνος Βασιλόπουλος (1694-1760), Έλληνας κληρικός και λόγιος (γνωστός και ως *Βασιλόπουλος Μπαλάνος*).